ความเดิมตอนที่แล้วในราชวงศ์ดาวิด
นานหลายสัปดาห์แล้ว ข้ากลัวว่าท่านจะไม่มา
ถ้าร่วมมือกัน เราสามารถแก้แค้นได้
เงื่อนไขเดียว บัลลังก์ของท่าน
ให้ข้าแสดงให้ท่านรู้จักอิสรภาพ
ข้าไม่มีสิทธิ์ตัดสินใจอนาคตของข้าเอง
- จะไปไหนหรือ - ข้าไม่มีประโยชน์ที่นี่
สวัสดีจากราชวงศ์ซาอูล
โกลิอัท!
ให้ข้าสู้กับกษัตริย์ของพวกมัน
พวกฟีลิสเตียรวมพล
เราจะทำดังเช่นที่เคยทำมาตลอด
สู้
ได้โปรด ท่านพ่อ
นาธันเอล เจ้าก็รู้ว่ากษัตริย์ มีรับสั่งให้ชายฉกรรจ์ทุกคนไปรวมตัว
ข้าไม่ใช่ชายฉกรรจ์
ข้าไม่ใช่นักรบ
ท่านพ่อ ข้าตายเป็นคนแรกแน่
พี่น้องจะอยู่กับเจ้าด้วย
มีอะไรกัน
พ่อส่งเราทุกคนไปสงคราม
สงครามอะไรกัน
ฟีลิสเตีย
พวกมันรวมพลต่อต้านเรา
ท่านพ่อ นี่มันบ้าไปแล้ว ข้าไม่ไปหรอก
- ข้าไปแทนเขาเอง ส่งข้าไป - ให้เขาไปแทนข้า
- ส่งเขาไป - ไม่ได้
ทำไมล่ะ ท่านบอกชายฉกรรจ์ทุกคน
- เขายังไม่เป็นชายหนุ่ม - ข้าก็เหมือนกัน
ถ้ามีสงคราม ข้าจะสู้
ทำตามที่ข้าสั่ง เดินทางไปหากษัตริย์ ดาวิดต้องอยู่ที่นี่
นาธันเอล ไปเถอะ
เอามือออกจากตัวข้า
ท่านพ่อ
ท่านจะส่งข้าไปตายนะ เพื่อกษัตริย์ที่ท่านเกลียดชัง
นาธันเอล มานี่ มา
ข้าส่งเจ้าไปสู้เคียงข้างพี่น้องของเจ้า
เพื่อพระเจ้า และเพื่ออิสราเอล
- เข้าใจนะ - ขอรับ
ไปเถิด
พอแล้ว น้องชาย เจ้าทำให้ตัวเองอับอาย
ทำไม
อย่า
- ให้คำตอบข้ามา - ไม่ใช่วันนี้ ดาวิด
- ไม่ใช่ตอนที่ข้าเพิ่งส่งบุตรชายทุกคนไปสงคราม - ข้าก็เป็นบุตรชายท่าน
ข้าไม่ได้หมายความอย่างนั้น
ข้าสมควรได้…
เจ้าคิดว่าตัวเองสมควรได้อะไร ดาวิด
เจ้าสมควรได้อะไรหรือ
ความจริง
สักครั้งหนึ่ง
ข้าสมควรได้รู้ว่าทำไมท่านกักตัวข้าไว้บนเนินเขานี้
ข้าบอกเจ้าหลายครั้งแล้ว
น้ำลึกกู่หาน้ำลึก
ท่านพูดเองมิใช่หรือ
น้ำลึกกู่หาน้ำลึก
ในใจข้ารู้ดี ท่านไม่เคยบอกความจริงกับข้า
ไม่
ได้โปรด
- ไปเลี้ยงแกะ ดาวิด - ไม่
ปล่อยข้าไป
ราชวงศ์ดาวิด
(หุบเขาเอลาห์ ศึกสงครามกับฟีลิสเตีย)
วันที่ข้าเฝ้าฝันถึงมานาน
ฝันอะไรหรือ
กองทัพของเรามารวมกัน
เดี๋ยวก็รู้
(หุบเขาเอลาห์ ค่ายอิสราเอล)
สามสิบปี
สามสิบปีที่ข้ารับใช้คนเหล่านี้ นำพวกเขา สู้เพื่อพวกเขา
ข้าเริ่มเหนื่อยหน่าย
พระองค์คิดอะไร ซาอูล
ข้ากำลังใคร่ครวญ
พระองค์กำลังบ่น
ข้าไม่มีสิทธิ์บ่นหรือ
ไม่ มีสิทธิ์เต็มที่เลย
มีเต็มที่
ข้าขอเพียงสิ่งเดียว เอาให้เร็วก่อนที่ศัตรูของเราจะมาถึง
ครั้งนี้พวกมันมีจำนวนมหาศาล
เกิดอะไรขึ้นกับสมัยที่เจ้ายังพูดปลุกใจข้าก่อนไปสู้รบ
ข้าเองก็คงจะเริ่มเหนื่อยหน่ายเหมือนกัน
บอกที อับเนอร์
บอกทีว่าข้าเป็นใคร
พระองค์คือซาอูล ผู้พิชิต
กษัตริย์พระองค์แรกที่ปกครองอิสราเอล ผู้ผนวกรวมเผ่าต่างๆ
ไม่
บอกทีว่าข้าเป็นใคร
สำหรับเจ้า
องค์ราชา พระองค์พาปวงชนของเรา จากความหวาดกลัวสู่ความแน่นอน
ไม่ว่าสถานการณ์เลวร้ายเพียงใด พระองค์ไม่เคยหวั่น
ช่วยข้าจากชีวิตที่ข้าไม่มีทางหลีกหนี
มอบเป้าหมายให้ข้า
ข้าพร้อมตายโดยไม่คิดย้อนเสียใจ หากเป็นพระประสงค์ของพระองค์
พระองค์เป็นเช่นนั้นสำหรับข้า องค์ราชา
และเหตุใดข้าจึงได้รับเจิมตั้ง
เพื่อช่วงเวลานี้
ปลุกใจใช้ได้ไหม
ใช้ได้อยู่
ข้าดีใจที่เจ้าอยู่กับเจ้า สหายเก่าแก่
ตลอดไป องค์ราชา
ตอนนี้พวกฟีลิสเตียมีมากกว่า 150,000 คน
มากันมากขึ้นทุกวัน
ฟีลิสเตียมีคนมากกว่าเราสามเท่า
ดูไม่ยุติธรรมเลยนะว่าไหม
เราไม่ได้ขอให้ยุติธรรม
เราหนึ่งคนจะฆ่าพวกมันสิบคน
ข้าคนหนึ่งละที่จะเพลิดเพลินอย่างมากที่ได้ทำ
ไม่ๆ
ลุกขึ้นเถิด
เป็นดาบที่ดีมาก
ข้าขอดูได้ไหม
พ่อของข้ายึดมาจากพวกฟีลิสเตียเมื่อ 20 ปีก่อน
ในชัยชนะครั้งแรกของท่านพ่อของท่าน
ใช่ ข้าจำได้
เจ้าชื่ออะไร
เอลิเอซาร์ บุตรชายของแอชเชอร์ ตระกูล…
ซิโมน
ใช่
คมกริบและเที่ยงตรง
ตระกูลแอชเชอร์รับใช้เรามานาน
เป็นเกียรติของข้าที่ได้สู้เคียงข้างเจ้า
เอลิเอซาร์
เจ้าไม่มีอะไรต้องกลัว
พระเจ้าอยู่ข้างเรา
ซามูเอลจะมาด้วยหรือไม่
เพื่ออวยพรให้แก่การต่อสู้ เหมือนที่เขาทำเสมอ
หากพระเจ้าประสงค์
ท่านเพิ่งให้ความหวังลมๆ แล้งๆ กับเด็กคนนั้นหรือ
ก็ดีกว่าไม่มีหวังเลย
จงกล้าหาญ เหล่าพี่น้อง
จงกล้าหาญ
ใครจะต่อต้านเราได้
ใครกัน
องค์กษัตริย์ เรามาสู้เหมือนเช่นทุกครั้ง
ตัวข้า และคนจากเผ่ายูดาห์ 25,000 คน
ข้ายังไม่ลืมหรอกนะ องค์ราชา
แต่วันนี้ เราสู้ด้วยกันเป็นหนึ่งเดียว
เราสู้ด้วยกันเป็นหนึ่งเดียว
เป็นหนึ่งเดียว
เหล่าพี่น้อง ดูองค์กษัตริย์ของเราเถิด
เราขอขอบพระคุณพระเจ้าสำหรับพรอันล้นเหลือ
สำหรับบ้านหลังนี้ สำหรับอาหารของเรา สำหรับครอบครัวนี้
ขอบคุณพระเจ้า สำหรับทุกสิ่งที่พระองค์ประทานให้เรา
โปรดให้เราได้อยู่ในความถ่อมตน
เพื่อถวายเกียรติแด่พระองค์ในทุกสิ่งที่เราทำ
และเพื่อวางใจในพระองค์ในทุกวันของชีวิตเรา
เอเมน
และพระเจ้า เราคือบุตรของพระองค์
เราขอการนำทางและความแข็งแกร่งจากพระองค์
และขอให้พระองค์สถิตกับเราเสมอไป
เอเมน
ซามูเอล
สวัสดี ดาวิด
ข้านึกว่าท่านจะอยู่ที่สงคราม
ข้าก็นึกว่าเจ้าอยู่ที่สงคราม
แต่เราก็อยู่ตรงนี้
ณ รุ่งอรุณของวันใหม่
พาข้าไปหาพ่อเจ้า
ได้ขอรับ เขาอยู่ในบ้าน
ดีใจที่ได้เจอท่าน
ดีใจที่ได้เจอเจ้าเช่นกัน
จะดีกว่านี้ถ้าได้เจอเจ้า ตอนที่ข้าได้นั่งลง
ต้องขออภัยด้วย ท่านผู้ยิ่งใหญ่
ข้าต้อนรับท่านได้เพียงเล็กน้อย
ข้าส่งสิ่งที่ดีที่สุดที่เรามีไปให้กองทัพของกษัตริย์
แน่ใจหรือ
ขอพระองค์อำนวยพรผลไม้จากต้นไม้นี้ ให้เป็นอาหารบำรุงกายของเรา
ในขณะที่เราทำการถวายตนเอง เพื่อบรรลุจุดประสงค์ของพระองค์
ต้นมะกอก
กิ่งก้านมอบความร้อนให้แก่เราในฤดูหนาว
มอบร่มเงาในฤดูร้อน ส่วนน้ำมันจากมะกอกนั้น
คือสิ่งมีค่ายิ่ง
ทุกสิ่งมีจุดประสงค์ของมันเสมอ
- ซามูเอล… - ดาวิด
ข้าอยากไปสู้
ข้าบอกท่านพ่อ…
เจ้ารู้ไหม มีต้นมะกอกอยู่บนยอดเขาโนบนอกบ้านข้า
ซึ่งว่ากันว่ามีอายุเป็นพันปีแล้ว
ข้าชอบที่จะคิดว่าโยชูวานอนข้างใต้ต้นไม้นี้
เมื่อเขาเข้าสู่ดินแดนศักดิ์สิทธิ์
รู้ไหม ภรรยาข้า ฮีล่า
ใช้น้ำมันมะกอกจัดแต่งทรงผม
และขอบอกได้ไหม นางสอนให้ข้าทำเช่นเดียวกัน
เจ้าคิดว่าไง ใช้ได้ไหม
ท่านผู้ทรงฌานศักดิ์สิทธิ์ ข้าขออนุญาตถาม ท่านมาด้วยเหตุอันใด
ข้าดีใจที่เจ้าถาม บุตรแห่งโอเบด
ข้ามาทำสิ่งที่ข้าบอกว่าจะทำให้เสร็จสิ้น จากเมื่อครั้งก่อนที่ข้ามาหาเจ้า
ข้ามาเพื่อการสังเวย
เพื่อชดใช้บาปของตระกูลนี้
เพื่อกอบกู้มากกว่า
กษัตริย์อาคีชแห่งกัทนำทัพ
เขาดูโกรธนะ
หลังจากสิ่งที่ท่านทำกับพ่อของเขาในสนามรบ
โทษเขาไม่ได้ เป็นข้าก็โกรธ
เจ้าต้องนำทัพด้วยยุทธศาสตร์ ไม่ใช่ด้วยอารมณ์
อัชเคโลนรวมทัพ
อัชโดดและเออร์ซา
ไม่แม้แต่จะปักธงของตนเอง
ขี้ขลาด
แล้วเอโครนล่ะ
ดูเหมือนเขาจะไม่ได้รวมทั้งห้าดินแดน
ถือเป็นสัญญาณที่ดี
พวกมันมีจำนวนเท่าไร
มากกว่า 200,000 คน
และม้ากับรถม้ามากกว่าที่เราจะนับได้
ก็ไม่เคยหยุดเราได้มาก่อน
เราควรโจมตีตอนที่ยังมีจำนวนมากกว่า
จำนวนที่มากกว่าเคยมีความหมายเมื่อไรกัน เมื่อสู้กับพวกฮีบรู
เราต้องทำลายขวัญกำลังใจของพวกมันเสียก่อน
พระเจ้าแห่งสรวงสวรรค์
เทพเจ้าแห่งแผ่นดิน
กษัตริย์ของพวกเจ้าอยู่ไหน
ส่งมันออกมาเผชิญหน้าข้า ข้าจะสับมันเป็นชิ้นๆ
และเอามันกับพระเจ้าของพวกเจ้าให้อีกากิน
เขาก็แค่มนุษย์ ท่านพ่อ
ข้าจะทวงคืนแผ่นดินนี้ด้วยเลือดของมัน
อย่างนั้นหรือ
ส่งกษัตริย์ของพวกเจ้ามา
หรือใครก็ตามที่ยิ่งใหญ่กว่าเขา หากยังมีอยู่ในอิสราเอล
ข้าจะเรียกเทพเจ้าของข้าลงมา
ให้นักรบของเจ้าเรียกพระเจ้าของเขาลงมา
ให้เลือดของเรากำหนดชะตาของปวงชนของเรา
แล้วจะได้เห็นกันว่าของใครยิ่งใหญ่กว่า
และผู้ชนะจะนำอีกฝ่ายมาเป็นทาสจนกว่าชีวิตจะหาไม่
ขณะที่ข้ายืนอยู่ตรงนี้ ข้าท้าทายอิสราเอล
ข้าท้าทายพระเจ้าของพวกเจ้า
ส่งนักรบของพวกเจ้ามา
ท่านพ่อ ตั้งสติให้มั่น
ไม่ ปล่อยข้า
ไม่นะ
ท่านพ่อ
ขอสาปแช่ง เจ้าปีศาจ
ไปไกลๆ จากข้า
ท่านพ่อ ท่านอยู่กับคนของท่าน
พาพระองค์ไปที่กระโจม
เราจะตายในความมืดและความหวาดกลัว
เดี๋ยวนี้!
ไปไกลๆ จากข้า
ไปหาคนที่ยินดีจะสู้กับมัน
ข้าจะเสนอลูกสาวให้แต่งงานด้วย จะล้างหนี้ให้ทั้งหมด ไม่ว่าสิ่งใด ไป!
ไป!
ซามูเอล เหตุใดเราต้องรอ
มีศึกสงคราม
ข้าต้องไป ข้าพร้อมแล้ว
แม่ของเจ้าเป็นคนสอนให้เล่นใช่ไหม
เจ้าคิดถึงแม่ไหม
ข้าว่านางคงเป็นสตรีที่มีจุดมุ่งหมายสินะ
บนโลกนี้มีน้อยอย่างนักที่ทรงพลังกว่าสิ่งนั้น
แม่ของข้าน่ะ
นางสวดมนต์ด้วยความตั้งใจแรงกล้าที่วัด
จนนักบวชคิดว่านางเมา
แต่ไม่ใช่ มันคือจุดมุ่งหมายอันลึกซึ้ง เป็นความซื่อสัตย์ในศรัทธา
และเป็นเหตุผลที่ข้าอยู่ตรงนี้
อิทธิพลของมารดายิ่งใหญ่กว่ากษัตริย์
ต่อให้เป็นกษัตริย์พันองค์
ช่างงดงามยิ่งนัก
นางเย็บสิ่งนี้ให้ตอนข้าเกิด
จากนั้นก็เอาห่อตัวข้า เมื่อข้าถูกส่งไปอยู่กับเหล่านักบวช
ข้าอายุสองขวบ
ข้าสวมมันไว้เพื่อระลึกถึงนาง
ข้าก็คิดว่ามันดูเก่าๆ
เจ้านี่นะ ใช่
ข้าขอบอกอะไรท่านได้ไหม
ได้ทุกสิ่ง
ข้าเห็นภาพบางอย่าง
ความฝัน ภาพนิมิต แต่มันรู้สึกสมจริงมาก
ราวกับว่า…
- ราวกับว่า… - ราวกับเจ้าอยู่ที่อื่นโดยสิ้นเชิง
ใช่
เป็นที่ที่ข้าไม่เคยไป
แต่มันรู้สึกเหมือนบ้าน
สุขสงบ เหนือความเข้าใจ
เล่าให้ข้าฟัง
ข้าเห็นลำธารเบื้องใต้ภูเขา
ภูเขาที่งดงามเหลือเกิน ข้าไม่เคยเห็นสิ่งใดแบบนั้นมาก่อนเลย
และก็มีนักรบ ที่ถือดาบที่ชักออก
ที่นี่คือที่ใดกัน
ปกป้องลำธารนั้นอยู่
ข้ารู้จักสิ่งนี้
มันเขียนเอาไว้
คือโยชูวา
ใช่
คืนก่อนมหาศึก ที่เจริโค
โยชูวาพบกับบุคคลหนึ่ง นักรบที่ถือดาบที่ชักออก
เขาคือใคร
แล้วโยชูวาก็ถามนักรบ
"ท่านอยู่ฝ่ายเรา
หรืออยู่ฝ่ายศัตรู"
แล้วนักรบก็ตอบว่า "ไม่ใช่เลย
ในฐานะผู้นำทัพของพระเจ้าจอมโยธา ข้ามาแล้ว"
คนมักลืมไป พวกเขาถามว่า "พระเจ้าอยู่ฝ่ายเราหรือไม่"
"พระเจ้าอยู่กับเราหรือไม่"
แต่คำถามที่พวกเขาควรถามก็คือ
"เราอยู่กับพระเจ้าหรือไม่"
แล้วโยชูวาก็ถามเขา
"ท่านจะขอให้ข้ารับใช้ของท่านทำสิ่งใด"
และนี่เป็นคำถามที่ถูกต้อง
และนักรบก็ตอบ "ถอดรองเท้าจากเท้าของเจ้า
เพราะเจ้ายืนอยู่บนแผ่นดินอันศักดิ์สิทธิ์"
แล้วโยชูวาก็ทำตามนั้น และทรุดตัวหมอบลงเพื่อบูชา
และ…
บางทีนี่อาจเป็นเหตุผล ที่กำแพงแห่งเจริโคถล่มลงเบื้องหน้าเขา
แต่เหตุใดจึงแสดงภาพนิมิตนี้ให้ข้าเห็น
เพราะเจ้ามีบทบาทในแผนการอันยิ่งใหญ่นี้
ข้าจะทำได้อย่างไรทั้งที่โดนกักอยู่ในทุ่ง
ดาวิด เจ้าพูดราวกับว่าวันนี้คือเมื่อวาน
ราวกับว่ามันเหมือนกัน
ฟังนะ
สำหรับทุกอย่าง มีจังหวะและเวลาสำหรับทุก…
จุดประสงค์เบื้องใต้สรวงสวรรค์
แล้วเมื่อไรเวลาของข้าจะมาถึง
คำถามเยอะเกินไปแล้ว
เล่นให้ข้าอีกเพลง หากเจ้ายินดีนะ
ได้ขอรับ
ได้
ข้ามีข้อเสนอให้เจ้าอีกครั้งวันนี้
เลือกบุรุษมา
ส่งผู้นั้นมาหาข้า
หากเขาซัดข้าได้ เราจะเป็นทาสของพวกเจ้า
แต่ถ้าเขาตายด้วยมือของข้า พวกเจ้าต้องเป็นทาสของเรา
เช่นไรล่ะ
ข้าจะมาใหม่พรุ่งนี้
เราจะต้องทำเช่นนี้กี่วัน
อิสราเอลไม่มีนักรบหรอกหรือ
วันแล้ววันเล่า ข้าท้าทายอิสราเอล
เหตุใดพวกนั้นต้องทำเช่นนั้น
ข้าปวดหัว
นั่นละเหตุผล
เก้าวันแล้วยังไม่มีผู้ใดที่จะมาเผชิญกับข้า
พวกเจ้ามิใช่ข้ารับใช้พระเจ้าของพวกเจ้าหรือ
มาสู้กับข้า
ข้าจะทวงแค้นให้จงได้
องค์ราชินี
ข่าวจากสนามรบเพคะ
อะไร ว่ายังไง
มาจากอับเนอร์
พวกฟีลิสเตียรวมกองทัพกันต่อต้านเรา
กำลังพล 250,000 คน
อะไรนะ
พวกนั้นมียักษ์ด้วย
ยักษ์หรือ
ได้อย่างไรกัน
ท่านแม่
มันว่าอย่างไรเพคะ
ท่านพ่อติดอยู่ในความมืดอีกครั้ง
เลวร้ายกว่าที่เคย
เราควรทำเช่นไรเพคะ
ไม่มีสิ่งใดเหลือให้ทำได้แล้ว
ต้องมีสักทางเสมอสิเพคะ
อย่างน้อยที่สุดเราก็สวดภาวนา
ถึงใคร
ท่านก็รู้ว่าถึงใคร
ข้าขอเก็บลมหายใจไว้ดีกว่า
ท่านแม่ ฮาเชมเคยตอบรับคำขอของเรามาก่อน
พระองค์จะตอบรับอีกครั้ง
ข้าไม่ขอได้ยินชื่อนั้นต่อหน้าข้าอีก ไม่อีกเลยเด็ดขาด
ข้าชักจะเหนื่อยหน่ายมันเต็มทน
ไม่ เรา…
เราต้องทำอะไรสักอย่าง
มีคาล
ข้าจะไปหาท่านพ่อ
ที่สนามรบหรือ เจ้าเสียสติไปแล้วหรือไง
พระองค์ต้องการข้า
ข้าต้องการเจ้า
มีคาล พี่และน้องชายของเราไม่อยู่ แม่ของเราก็ยอมแพ้
มีแต่เราเท่านั้น
เช่นนั้นก็มากับข้า
อย่าโง่ไปเลย
เราจะทำอะไรได้
หากท่านพ่อมีสติ พระองค์จะนำพวกเขา
พระองค์จะพิชิตศัตรูของเราได้เหมือนทุกครั้ง
เจ้าเชื่อว่าเจ้าพาพระองค์กลับมาได้งั้นหรือ
เจ้ารู้หรือว่าเอลาห์อยู่ทางใด
อยู่… ทางเหนือ
เหนือหรือ
ข้าจะขี่ไปทางเหนือแล้วข้าจะหาให้เจอ
ข้าต้องทำ
ลาก่อน
ตกลง ไปกัน
- ท่านจะทำอะไร - ช่วยข้าเถอะ
หากเจ้าตาย จะไม่มีใครเหลือให้ข้าได้เพลิดเพลินแล้ว
เรายอมให้เป็นเช่นนั้นไม่ได้
ขอบคุณนะ
พระองค์ก็เป็นพ่อข้าเหมือนกัน
และข้าไม่เห็นด้วยกับท่านแม่
มีความหวังอยู่เสมอ
มาเถิด
ทั้งเผ่ามีแต่คนขี้ขลาดและคนทรยศ
ระวังปากหน่อย
คิดจะซ่อนตัวในถ้ำ และให้พี่น้องเผ่าอื่นๆ เผชิญกับศัตรูงั้นหรือ
ที่พวกเขาจะเผชิญคือความตายอย่างแน่นอน
เอลีอับ มีอะไรกัน
เผ่าเศบูลุนเลือกที่จะละทิ้ง การสู้รบและกษัตริย์ของเรา
กี่คน
ทั้งหมดเลย
พวกนั้นมียักษ์ เราไม่มีอะไรเลย
เศบูลุนสู้เพื่อพระเจ้า และพระเจ้ามิได้อยู่กับกษัตริย์ของเรา
ให้ทั้งอิสราเอลรู้กันว่า เศบูลุนยอมแพ้แก่ความกลัวของตนเอง
เมื่อเราสู้ศึกครั้งนี้ และเมื่อเราชนะ
บุตรของเราและบุตรของพวกเขา จะเล่าเรื่องที่ท่านหนี
ถ้าเจ้าเชื่อว่าจะได้ชัยชนะเป็นแน่แท้
เหตุใดเจ้าจึงไม่เผชิญกับยักษ์เล่า บุตรแห่งเจสซี
ข้าไม่โทษพวกเขาหรอก
นั่งอยู่ตรงนี้วันแล้ววันเล่าโดยไม่ทำสิ่งใด
เราจะอดตาย ก่อนที่จะย่างเท้าเหยียบสนามรบเสียอีก
นี่ไม่ใช่ยุทธศาสตร์
นี่คือความขี้ขลาด
อาดรีเอล ท่านกำลังพูดกับเจ้าชายอยู่นะ
อ้อใช่ บุตรชายของกษัตริย์เสียสติ ทายาทของตระกูลที่กำลังจะตาย
พอได้แล้ว
หากพ่อของท่านจะไม่เป็นผู้นำ ข้าจะนำเอง
ข้าขอให้เราสู้
ใช่
และต่อให้เราจะชนะไม่ได้ อย่างน้อยเราก็จะตายโดยได้พยายาม
เพื่อพระเจ้าและอิสราเอล
นั่นละ หนีเลย หนีไป
ไปซ่อนในกระโจมกับพ่อของท่าน
พูดอีกคำเดียวแล้วมันจะเป็นคำสุดท้ายของท่าน
มีใครจะกล่าวคำของกบฏอีกไหม
- ท่านจะทำอะไร - ข้าจะไปเผชิญกับยักษ์
- ไม่ได้ - อาดรีเอลพูดความจริง
ต้องมีใครสักคนทำ
ให้เป็นข้าเถิด
แล้วท่านคิดว่าจะเกิดอะไรขึ้นหรือ
พระเจ้าจะตัดสิน
สิ่งนั้นจะฉีกท่านเป็นชิ้นๆ
มันจะฉีกท่านเป็นสองท่อน เบื้องหน้าสายตาของพี่น้องเรา
ไม่มีทางอื่นแล้ว
ต้องมีสิ
มีสิ
ป่านนี้แม่คงรู้แล้วว่าเราไม่อยู่
หากมีทหารม้าดีๆ เหลืออยู่ในวัง
ท่านแม่คงส่งมาหยุดเราแล้ว แต่…
หรืออาจจะไม่
ข้าคิดว่าท่านแม่หมดความอดทนกับข้าแล้ว
จงดีใจเถิด สิ่งที่เจ้าสูญเสีย เป็นสิ่งที่นางไม่เคยหยิบยื่นให้ข้า
เจ้ากลัวหรือไม่
ตอนนี้ไม่มีเวลาให้สิ่งนั้นหรอก
มีคาลลี
ลืมยากนะ
- เพลงหรือ - ไม่ใช่
ดาวิด
เขาละทิ้งท่านพ่อ
ข้าไม่อยากคิดถึงเขา
ขอเจ้าจงเป็นสุข เจสซี บุตรแห่งโอเบด
บาปของตระกูลเจ้าจะได้รับการไถ่ด้วยโลหิต
จะมีการสังเวย
เจ้าเลือกแกะอย่างไร
โดยสอดคล้องกับกฎของเรา
บอกข้าที
ตัวที่ดีที่สุดในฝูง
ที่ไร้ซึ่งไฝฝ้าราคีใดๆ
- กฎของโมเสสว่าเช่นนั้นมิใช่หรือ - ใช่
ถูกต้องแล้ว
ทีนี้ไปได้แล้ว
ข้าต้องคุยกับพ่อของเจ้า
ข้าจะไปอยู่ทุ่งฝั่งตะวันออก
มาหาข้าสิ เมื่อท่านเสร็จธุระแล้ว ท่านผู้ยิ่งใหญ่
ข้าจะสอนการเป็นคนเลี้ยงแกะให้ท่าน
มันควรเป็นการบูชาขอบคุณพระเจ้า
พระพรของพระผู้สูงสุดประทับอยู่ในตระกูลของท่าน
แต่จิตใจของท่านหนักอึ้ง
ไม่มีน้ำหนักใดหนักหนาไปกว่าการโกหก
ใช่หรือไม่ เจสซี
เมื่อซาอูลเรียกบุตรชายของท่านไปสงคราม
ท่านสละพวกเขา
เมื่อข้าขอบุตรชายของท่าน
ท่านไม่ลังเลเลยที่จะพาพวกเขามา
ที่จะเสนอพวกเขาทุกคน
ทุกคน ยกเว้นคนเดียว
ทำไมท่านหวงเขานัก
ข้ายับยั้งเขาจากตัวเขาเอง และปกป้องครอบครัวไม่ให้อับอาย
เจสซี พูดความจริงเถิด
ดาวิดของข้า
ดาวิดยังเยาว์วัย มุทะลุ และกระหาย
ใจเขาร้อนแรงดั่งเพลิงโหม
เขามุ่งมั่น ไม่เคยยอมแพ้
ใช่ เขาเป็นเช่นนั้น
ท่านเป็นผู้เผยวจนะของพระเจ้า
ท่านต้องรู้สิว่าดาวิดไม่สามารถเป็นกษัตริย์ได้
ท่านต้องเห็นเช่นนั้นสิ
ให้ข้าบอกไหมว่าข้าเห็นอะไร
ท่านคิดถูกแล้ว
ท่านคิดถูกที่หวั่นเกรงเพลิงไฟในใจบุตรชายท่าน
เพราะมันลุกไหม้ร้อนแรงยิ่งนัก
เช่นเดียวกับของพระเจ้า
และเขาเป็นที่รักของพระเจ้าเพราะสิ่งนี้
และนี่อาจเป็นเหตุผลที่เขาได้รับเลือก
เช่นนั้นแล้ว ท่านผู้เป็นมนุษย์คนหนึ่ง ท่านขัดขวางพระเจ้า
เป็นเพราะท่านให้กำเนิดบุตรชายในบาปหรือ
บุตรของเจสซี บาปของเจสซี ได้รับเจิมตั้งให้ทุกคนได้เห็น
เพราะความละอายหรือเปล่าที่บีบบังคับท่าน
ไม่ใช่
มันคือสิ่งอื่น
สิ่งที่อยู่เบื้องลึก
แต่ท่านก็ไม่เคยเอ่ยคำพูดเหล่านี้
หากพระเจ้าขอสิ่งอื่นจากข้า
สิ่งอื่นใดก็ได้
ข้าจะถวายทุกสิ่ง
ท่านถวายหลายสิ่งแด่พระเจ้า
แต่ท่านไม่เคยถวายทุกสิ่งของท่าน
ท่านไม่เคยถวายสิ่งที่มีค่าที่สุด
ท่านไม่เคยเสนอสิ่งที่ดีที่สุดในฝูง
การสละเช่นนี้ที่ยิ่งใหญ่ที่สุด
สิ่งนี้เองที่พระเจ้าต้องการจากเรา
ที่จะถวายในสิ่งที่เรารักที่สุด
หากท่านพยายามยึดเกาะเขาไว้
นิ้วของท่านจะหักเสีย
ส่งนักรบของพวกเจ้ามา มิเช่นนั้นพวกเจ้าทุกคนจะถูกสังหาร
ขี้ขลาด พวกเจ้าทุกคน ขี้ขลาด
จำได้ไหมตอนที่ฟีลิสเตียรวมพลในมิคมาช
ความกล้าหาญหดหาย
เหล่าพี่น้องไปซ่อนตัวตามถ้ำ
ท่านโจมตีตอนกลางคืน ตามลำพัง มีเพียงผู้ถือเกราะให้เท่านั้น
ท่านทำให้พวกนั้นสับสนและไขว้เขว
- ฮาเชมทรงมอบชัยชนะนั้น - ใช่ แต่ท่านเป็นคนเริ่ม
ท่านให้ความหวังแก่เรา
คนเหล่านี้มิใช่คนอิสราเอล
นักล่าจากแอชเชอร์
ทหารรับจ้างที่เก่งกาจที่สุด นักสังหารจากอียิปต์
ท่านจะโจมตีตอนกลางคืน
และหากพระเจ้าอยู่ข้างท่าน ท่านจะสังหารเจ้ายักษ์นั่นขณะหลับ
ท่านจะอยู่เคียงข้างท่านพ่อของข้าหรือไม่
ข้าจะอยู่
ข้าจะทำทุกสิ่งที่ทำได้
จนถึงท้ายที่สุด
มาเถิด
ท่านจะขอให้ข้ารับใช้ของท่านทำสิ่งใด
เพราะเหตุใด
เหตุใดจึงเลือกข้าในสิ่งที่ข้าไม่มีวันได้ทำ
ข้าหวังให้ตนเองเข้าใจพระองค์
ดาวิด
ดาวิด มานี่
ท่านพ่อ ท่านจะไปไหน
ข้าไม่ได้จะไปไหนทั้งนั้น
มาเถิด ดาวิด
มีสิ่งที่ข้าอยากพูดมานานเหลือเกิน
แต่จู่ๆ ข้าก็ไม่มีคำพูดจะกล่าว
ดาวิด มาสิ
มานี่
ดาวิด มาเถิด
ข้าเลือกภรรยาคนแรกด้วยความรอบคอบ
การสมรสของเราเป็นเรื่องฉลาด สำหรับเผ่าของนางและของข้า
สายเลือดของข้าแปดเปื้อน
- เพราะท่านย่ารูธหรือ - ใช่
นางเป็นชาวโมอับ
แต่ภรรยาของข้า นางบริสุทธิ์
นางให้กำเนิดบุตรชายที่แข็งแกร่งให้ข้า
เหล่าพี่ชายของเจ้า
จนหลังจากนางกลับคืนสู่ฝุ่นดินแล้ว ข้าจึงได้พบแม่ของเจ้า
นางช่างไม่เหมือนใคร
ตรงข้ามกับทุกสิ่งที่ข้าถูกสอนให้ตามหา
เกิดมาเป็นศัตรูกับคนของเรา
แต่ถึงกระนั้น จิตใจของนางก็อบอุ่นยิ่งนัก
เป็นสิ่งที่ข้าไม่เคยพานพบ
ข้ารับนางเข้ามาอย่างเร่งรีบ
แต่งงานอย่างผิดกฎหมาย
แต่ข้ารักนาง ดาวิด
ด้วยความรักที่ข้าไม่เคยรู้มาก่อนว่าเป็นไปได้
และนางก็รักข้า
คำพูดสุดท้ายที่แม่เจ้าพูดกับข้า
ข้ารู้
นางบอกให้ดูข้าให้ปลอดภัย
ไม่ใช่
นางไม่ได้กล่าวเช่นนั้น
"ให้เขาได้ผงาด"
ให้เขาได้ผงาด
นางกล่าวเช่นนั้น
แม่ของเจ้าเห็นภาพนิมิต
นางมีความฝันเกี่ยวกับเจ้า เกี่ยวกับสิ่งที่เจ้าจะเป็น
ความฝันเกี่ยวกับความรุนแรง ทั้งสวยงามและน่าสะพรึงกลัว
คำขอสุดท้ายของนางต่อข้า
คือให้ข้าปลดปล่อยเจ้าสู่ความฝันเหล่านั้น
อภัยให้ข้าด้วย บุตรของข้า
อภัยให้ข้า
ข้าเก็บเจ้าไว้ที่นี่
เพราะเจ้าเป็นส่วนสุดท้ายของนางที่หลงเหลืออยู่
ข้าไม่ส่งเจ้าไปสนามรบ ไม่ใช่เพราะข้าละอายในเจ้า
ข้าเก็บเจ้าไว้ที่นี่ ดาวิด เพราะข้ารักเจ้า
เช่นเดียวกับที่ข้ารักนาง
อภัยให้ข้าด้วย บุตรข้า
มาเถิด
ข้านำอาหารและเสบียงให้ลาบรรทุกแล้ว
ข้าต้องการให้เจ้านำมันไป
ไปที่ใด
ไปสนามรบ
ไปหาพี่ๆ ของเจ้า
อัศวินของเหล่าคนเลี้ยงแกะ
การเป็นกษัตริย์ก่อนยุคของท่านนั้นหนักหนายิ่งนัก
ออกไป
ท่านมาทำอะไรอยู่ตรงนี้
เสนอคำปรึกษาให้ในยามที่ท่านต้องการ
เพื่อรับใช้ท่าน เหมือนที่ข้ารับใช้พ่อของท่าน
ท่านไม่ได้รับใช้ใครนอกจากตัวท่านเอง โดเอก
และท่านไม่เชื่อในสิ่งใด
ข้าเชื่อว่าท่านมีปัญหาใหญ่กว่ายักษ์นั่น
ข่าวคราวแพร่กระจายไกลยิ่งนัก หากผู้ใดฟังอย่างตั้งใจพอ
เรื่องราวของผู้ทรงฌานผู้ยิ่งใหญ่ เดินทางไปเผ่ายูดาห์
ไปยังนครเบธเลเฮม
ข้าสามารถเป็นประโยชน์มหาศาลให้กับท่าน
หากท่านบัญชา
ข้าจะตามล่าและสังหารผู้ใดก็ตาม
ที่ได้รับการเจิมตั้งเพื่อมาแทนที่พ่อของท่าน
หากพูดถึงพ่อของข้าอีก
ที่ข้าต้องการก็เพียงชื่อ
ชิ้นส่วนสุดท้าย โยนาธาน
ข้าไม่มีเวลาสำหรับเกมของท่าน โดเอก
ย่อมได้
เช่นนั้นก็เชิญไปสู้ในศึก ที่ท่านรู้ว่าท่านไม่สามารถชนะได้
จำคำข้าไว้ ชาวเอโดม
ต่อให้ข้าจะตายบนสนามรบนั้น
ก็จะหลังจากที่ข้าได้มองดู ชีวิตเลือนลับไปจากดวงตาของท่าน
คงน่าสนใจน่าดูชม
ข้ารู้ความจริง ท่านพ่อ
แต่ข้าก็รู้ด้วยว่าข้าคือบุตรของท่าน
ข้ารักท่าน และข้าอยู่กับท่าน จนถึงท้ายที่สุด
หลับเสียเถิด
และหากท่านตื่นขึ้นมา ก็สวดภาวนาให้ข้าด้วย
ไม่
ไม่!
ไม่
ไม่ ไม่
โยนาธาน
ไม่!
ขอพระเจ้าสถิตกับท่าน
บุตรของข้า
ข้ารักเจ้า
ข้าก็รักท่าน
เอาละ
เราจะไปด้วยกันหรือไม่
ข้ามีการเดินทางของข้าเอง
เจ้าจำคำแรกที่ข้าเอ่ยกับเจ้าได้หรือไม่
ข้าพูดว่า "พระเจ้ามิได้เห็นเฉกเช่นที่มนุษย์เห็น
พระองค์ทอดพระเนตรเห็นถึงในจิตใจ"
และเจ้า เจ้ามีหัวใจของสิงโต
สิงโตทำสิ่งใด
พวกมันคำราม
จงผงาด บุตรชายของข้า
จงผงาด
เราจะต้องทำเช่นนี้อีกกี่วัน
อิสราเอลไม่มีนักรบหรอกหรือ
ไม่มีผู้ใดหรือที่จะสู้กับข้า
คำบรรยายโดย ดอม กัณฑ์พินิจชา
ผู้ตรวจสอบงานแปล ลักขณา นาคศิริ จ"